# விக்கிப்பீடியா:ஆலமரத்தடி/தொகுப்பு82

## சான்றுகோள் வழங்குவதன் முக்கியத்துவம்

எழுதப்படும் கட்டுரைகளில் சான்றுகோள்கள் மேற்கோள்கள் வழங்குவதனை ஒரு முக்கியப் பண்பாக கொள்வது நன்று. தமிழ் விக்கியில் 90% கட்டுரைகள் சான்றுகோள்கள் அற்ற நிலையில் இருப்பதையே காணக்கூடியதாக உள்ளது. (என்னால் ஏற்கெனவே எழுதப்பட்ட ஆக்கங்கள் கூட எனக்கே உவப்பாக இல்லை.) சான்றுகோள்கள் வழங்கப்படாத கட்டுரைகள் கேள்விக்குறியாவதுடன், அதனை ஆய்வு நோக்கில் அணுகுவோருக்கு நம்பகத் தன்மையானதாக ஏற்றுக்கொள்ள முடியாமலும் போகும். முடிந்தவரை இதன்பிறகு எழுதும் கட்டுரைகளையாவது சான்றுகளுடனே எழுத முனைவது விக்கிக்கு சிறப்பைத் தரும்.--HK Arun (பேச்சு) 19:46, 27 அக்டோபர் 2012 (UTC)  
அருண், முன்பு நாம் வளரும் விக்கியாக இருந்ததால் உள்ளடக்க அளவைப் பெருக்குவதில் (அகல உழுதல்) கவனமாய் இருந்தோம். தற்போது ஐம்பதாயிரத்தை எட்டும் நிலையில் இருப்பதால் தரத்தில் அதிக கவனஞ் செலுத்த வேண்டியோராய் (ஆழ உழுதல்) இருக்கிறோம். நான் அவ்வப்போது மற்ற சில இந்திய மொழி விக்கிப்பீடியா கட்டுரைகளுக்குச் சென்று பார்ப்பதுண்டு. இந்தி விக்கிப்பீடியாவில் ஒரு வரிக்கட்டுரைகள் அதிகம். முழுமையடையாத கட்டுரைகள் அதை விட அதிகம். உதாரணம் - , தெலுங்கு விக்கிப்பீடியாவிலோ பல ஆங்கில விக்கிக் கட்டுரைகள் மொழிபெயர்க்கப்படாமல் அப்படியே இடப்பட்டுள்ளன. உதாரணம் - . மலையாள விக்கியில் குறைந்த அளவே கட்டுரைகள் இருந்தாலும் அவை நல்ல கருத்தாழம் மிக்கவையாய் உள்ளன. நம் தமிழ் விக்கிப்பீடியாவில் அதிக கட்டுரைகள் உள்ளதோடு நல்ல தரக்கண்காணிப்பும் உள்ளது. வரிக்கு வரி சான்றளிக்க வேண்டும் என்றில்லாமல் தேவையான இடங்களில் சான்று, வெளியிணைப்பு, உசாத்துணை ஆகியவற்றை அவசியம் அளிப்போம். சான்றில்லாத் தகவல்களை நீக்கும் முன் அவற்றுக்கு சான்று சேர்க்க முடியுமா என்றும் முயல்வோம். ஐம்பதாயிரம் கட்டுரைகளை எட்டிய பின் கிரந்த எழுத்து குறித்த கொள்கை முடிவை எடுக்க வேண்டிய மிகப்பெரிய சவாலும் நமக்கு உள்ளது. இவை குறித்து இனி நடக்க இருக்கும் அனைத்து உரையாடல்களிலும் மற்ற பயனர்களுக்கு உரிய மதிப்பளித்து அவர் தம் கருத்துகளுக்கும் மதிப்பளித்து பண்புநயத்தோடு உரையாடுவோமாக! நன்றி !--மரு. பெ. கார்த்திகேயன் (karthi.dr) (பேச்சு) 20:17, 27 அக்டோபர் 2012 (UTC)
- -- பார்வதிஸ்ரீ (பேச்சு) 20:57, 27 அக்டோபர் 2012 (UTC)
- --தமிழ்க்குரிசில் (பேச்சு) 05:51, 29 அக்டோபர் 2012 (UTC)
- ----கலை (பேச்சு) 12:27, 29 அக்டோபர் 2012 (UTC)
சான்றில்லா தகவல்களை நீக்கும் போது அதை பிரதி பண்ணி கட்டுரையின் பேச்சுப்பக்கத்தில் **சான்று இல்லா தகவல்கள்** எனும் தலைப்பின் கீழ் இடலாம் எப்போதாவது நல்ல சான்று கிடைத்தால் மீண்டும் கட்டுரையில் சேர்க்கலாம், வெறுமனே பேச்சுப்பக்கத்தில் இடாமல் சான்றில்லா தகவல்களை நீக்குதல் பல நல்ல தகவல்கள் இழக்கப்படக்கூடிய அபாயத்தை உண்டு பண்ணும்--சங்கீர்த்தன் (பேச்சு) 07:22, 29 அக்டோபர் 2012 (UTC)
:சங்கீர்த்தன், நீக்கப்பட்ட தகவல்களை அதனுடைய வரலாற்றுப்பக்கத்தில் பார்க்கலாம். தேவையற்ற தகவலை பேச்சுப் பக்கத்தில் இணைக்கத்தேவையில்லை.-- தினேஷ்குமார் பொன்னுசாமி (பேச்சு) 11:39, 29 அக்டோபர் 2012 (UTC)
::தினேஷ், நீக்கப்பட்ட தகவல்களை வரலாற்றுப்பக்கத்தில் பார்க்கலாம் என்பதை நான் அறிவேன். எனினும் எத்தனை பேர் இவ்வாறு வரலாற்றை ஒப்பிட்டு கட்டுரைகளை பார்த்துக்கொண்டிருக்க போகிறார்கள்? ஆனால் அதே நீக்கப்பட்ட தகவலை பேச்சுப்பக்கத்தில் இட்டால் அனைவரும் இலகுவாக பார்க்கமுடியும், அப்படிப்பார்ப்பவர்களில் யாரேனும் ஆதாரம் சேர்க்கக் கூடும்.--சங்கீர்த்தன் (பேச்சு) 12:46, 29 அக்டோபர் 2012 (UTC)  
::விக்கிப்பீடியா என்பது ஒரு மூன்றாவது தரவுத் தளம். நூல்கள், ஆவணங்கள், இணையத்தளங்கள் போன்றவற்றில் இருந்து ஏற்கத்தக்க சான்றுகோள்களும் மேற்கோள்களும் வழங்கி தொகுக்கப்பட்டு வைக்கும் ஒரு இடம். இதில் எத்தகைய நல்ல தகவல்கள் இருந்தாலும் அவை சான்றுகளற்ற நிலையில் (**இன்றில்லாவிடினும் நாளை**) கேள்விக்குற்படுவதுடன் அழிக்கப்படுவதை தடுக்க முடியாது. //எப்போதாவது நல்ல சான்று கிடைத்தால் மீண்டும் கட்டுரையில் சேர்க்கலாம்// என சான்றுகள் வழங்காமல் கட்டுரைகளை தொகுத்து வைப்பதும் சரியானதாக படவில்லை. இன்று எமது தமிழ் விக்கிப்பீடியர் வட்டம் நாளை மாறும். அல்லது அடுத்த தலைமுறையினரின் கைகளுக்கு செல்லும். அப்போது **அவர்களுக்கு இன்றைய பயனர்களின் பங்களிப்புகள் வழிகாட்டியாக** இருக்க வேண்டும். இல்லையெனில் நாளை சான்றுகளற்ற நிலையில், உள்ளடக்கங்களின் தகவல்களை ஏற்கமுடியாத நிலையில் வெறும் இணையக் குப்பைகளாக அகற்றும் நிலை ஏற்படலாம். அதனை இன்றே உணர்ந்து செயல்படுவது தொலைநோக்குப் பார்வையில் சிறந்தது. --HK Arun (பேச்சு) 12:37, 29 அக்டோபர் 2012 (UTC)  
அவசியமான இடங்களில் சான்றுகள் வழங்குவது முக்கியம்தான். அதே நேரம் சான்றில்லாத் தகவல்களை நீக்கும்போது, முக்கியமான சில தகவல்களும் நீக்கப்பட்டு விடுகின்றன. அவற்றை நீக்குவதற்குப் பதிலாக சான்று தேவை என்ற வார்ப்புருவுடன் கட்டுரையிலேயே இருக்க விடலாம் என்பது எனது கருத்து. சான்றில்லா விட்டாலும், அவற்றை எழுதுவதற்கு ஒருவர் எடுத்த முயற்சி, நேரத்தையும் கருத்தில் கொள்ளல் நல்லதென நினைக்கின்றேன். சங்கீர்த்தன் கூறியிருப்பதுபோல் கட்டுரையை பார்க்கும் அனைவரும் வரலாற்றில் என்ன நடந்தது என்றோ, என்ன நீக்கப்பட்டுள்ளது என்றோ பார்ப்பதில்லை. எனவே சான்று தேவை என்ற வார்ப்புருவுடன், தகவல் அங்கேயே இருந்தால், அதனைப் பார்ப்பவருக்கு அந்தத் தகவல் நம்பத் தகுந்ததா என்பதை ஆராய முடியும். அவ்வாறில்லையெனில், அந்தத் தகவல் பற்றி வேறொருவர் சான்றுடன் எழுதும்வரை (எவரும் அதனை நினைக்காமலும் போகலாம்), குறிப்பிட்ட தகவல் அங்கே இடம் பெற வாய்ப்பில்லை. நான் சில சமயங்களில் சான்றில்லாமல் இருந்த சில தகவல்களுக்கு சான்று தேடி இணைத்திருக்கின்றேன். அந்தத் தகவல் அங்கே இல்லாதிருந்தால், அதனைப் பற்றி சிந்தித்திருக்கவும் மாட்டேன். எடுத்துக்காட்டுக்கு இன்று ஒரு கட்டுரையில், **இன்று உலகில் இருக்கும் 6000 வரையான மொழிகளில் 5400 வரையான மொழிகள் 2100 ஆண்டளவில் அழிந்து போய்விடும் என்று ஐக்கிய நாடுகள் கல்வி, அறிவியல், பண்பாட்டு நிறுவனம் எச்சரித்துள்ளது[ஆதாரம் தேவை].** என்ற வரிகள் நீக்கப்பட்டிருந்தன. அந்த வரிகள் அங்கேயே இருந்தால், அதனை வாசிக்கும் ஒருவர், அது உண்மைதானா என்று மேலும் ஆராயக் கூடும். சான்றுகள் கிடைக்கும்போது அதனை இணைக்கவோ, அல்லது அந்தத் தகவல் திருத்தப்படக் கூடியதெனின் திருத்தவோ கூடும். எனவே தயவு செய்து சான்றற்ற தகவல்களை நீக்கும்போது, தகவலின் முக்கியத்துவம், அதனை எழுத ஒருவர் எடுத்த நேரம், உழைப்பையும் கருத்தில் கொள்ளுமாறு கேட்டுக் கொள்கின்றேன். நன்றி.--கலை (பேச்சு) 16:16, 29 அக்டோபர் 2012 (UTC) --மரு. பெ. கார்த்திகேயன் (karthi.dr) (பேச்சு) 17:28, 29 அக்டோபர் 2012 (UTC) -- பார்வதிஸ்ரீ (பேச்சு) 18:02, 29 அக்டோபர் 2012 (UTC)  
நானும் கலையின் கருத்தை வழிமொழிகிறேன். தமிழ் கட்டுரைக்கே சான்று தேவை என்று கேட்கபட்டதை பார்த்துதான் நான் சான்றிணைத்தேன்.--தென்காசி சுப்பிரமணியன் (பேச்சு) 17:41, 29 அக்டோபர் 2012 (UTC)  
சர்ச்சைக்குரிய, கட்டுரையின் நடுநிலைத்தன்மை / நம்பகத்தன்மையைக் கேள்விக்குட்படுத்தும் தகவலை முற்றிலும் நீக்கலாம். ஓரளவு பொது அறிவுக்குட்பட்ட, துறை சார்ந்தவர்கள் ஆதாரம் கிடைக்கக்கூடும் என்று எண்ணும் தகவலை "சான்று தேவை" அறிவிப்பு இட்டு அப்படியே விட்டு வைக்கலாம். இவ்விரண்டுக்கும் இடைப்பட்டவற்றைப் பேச்சுப் பக்கத்தில் சேர்த்து வைக்கலாம்.  
பல கட்டுரைகளை எழுதிய பயனர்கள் இப்போது முனைப்பாக இல்லாமல் இருக்கலாம். முனைப்பாக இருக்கும் பயனர்களாலும் ஒரே நேரத்தில் நூற்றுக் கணக்கான கட்டுரைகளில் சான்று சேர்க்க முடியாது. எனவே, சான்று இல்லை என்று நீக்குவதற்கு முன் தகுந்த சான்றுகளைச் சேர்ப்பதற்கான முயற்சி எடுக்க வேண்டும். வெறுமனே சான்று தேவை அறிவிப்பை இட்டுப் பிறகு சிறிது காலத்துக்குப் பின் நீக்கிச் செல்வது முறையாக தெரியவில்லை. --இரவி (பேச்சு) 19:30, 29 அக்டோபர் 2012 (UTC)